|  |
| --- |
|  |

# Information til private interessenter d. 27. marts

Som tidligere fremsendes her udvalgt information sendt til kommunerne omkring COVID19. Det vedrører:

* Indkøbssamarbejde i kommunerne vedr. værnemidler
* Ny struktur på KL’s COVID-19 hjemmeside
* Præcisering af kriterier for test
* Nye retningslinjer og anbefalinger for forebyggelse af smitte med COVID-19 og anvendelse af værnemidler ved pleje af borgere
* Socialministeriets præcisering af magtanvendelse på Socialområdet

**Generelt**

**Indkøbssamarbejde i kommunerne vedr. værnemidler**

Kommunerne har etableret en fælleskommunal indkøbsorganisation for værnemidler under Coronakrisen med Aarhus Kommune som koordinator.

Hensigten er at sikre, at kommunerne har de nødvendige værnemidler tilgængeligt.

Rammerne for tildeling af værnemidler er ikke ændret. Så hvis der opstår mangel på værnemidler på et privat/selvejende tilbud, skal tilbuddet kontakte den lageransvarlige i den kommune, hvor tilbuddet er beliggende. Den lageransvarlige kan hjælpe ved enten omfordeling af kommunens egen lagerbeholdning eller med kontakten ind til Lægemiddelstyrelsen.

Der kan læses mere om indkøbssamarbejdet her: <https://www.aarhus.dk/information-om-coronavirus/til-dig-og-din-virksomhed/leverandoer-til-aarhus-kommune/faelleskommunalt-indkoeb-af-vaernemidler/>.

**Ny struktur på KL’s COVID-19 hjemmeside**

KL’s COVID-19 hjemmeside er blevet opdateret. For at skabe bedre overblik indeholder hjemmesiden nu fire sub-sites.

* Kompetenceudvikling i forbindelse med COVID-19 NYT!
* Bekendtgørelser og vejledninger udstedt i medfør af COVID-19
* Løbende informationer fra de nationale myndigheder
* Informationer fra KL om COVID-19

Se mere på: <https://www.kl.dk/tema/covid-19-coronavirus/>

**Udmeldinger og retningslinjer fra myndigheder**

**Præcisering af kriterier for test**

Sundhedsstyrelsen har opdateret og præciseret retningslinjerne for håndteringen af COVID-19 i sundhedsvæsenet. I den nye udgave af retningslinjerne er det præciseret, hvilke grupper der skal testes.

Det er bl.a. tilføjet, at man skal undersøge og teste, hvis der opstår mistanke om smittespredning på plejehjem, botilbud og andre institutioner.

Retningslinjen præciserer desuden, at der skal være en lavere tærskel for at vurdere og eventuelt teste patienter med kroniske sygdomme for coronavirus, samt at det skal være muligt for en leder at henvise sin medarbejder til at blive testet, hvis medarbejderen varetager en kritisk funktion og ikke umiddelbart kan erstattes.

Link til nye retningslinjer:

<https://www.sst.dk/-/media/Udgivelser/2020/Corona/Retningslinjer-marts/Retningslinje-COVID-19.ashx?la=da&hash=84942068EA39162A0B8E26A6AAFD6CC256276F14>

**Nye retningslinjer og anbefalinger for forebyggelse af smitte med COVID-19 og anvendelse af værnemidler ved pleje af borgere**

Sundhedsstyrelsen udsendte onsdag den 25. marts, nye retningslinjer baseret på nye anbefalinger fra Statens Serum Institut for forebyggelse af smitte og anvendelse af værnemidler i forbindelse med COVID-19.

Retningslinjerne og anbefalingerne fra Statens Serum Institut kan anvendes uden for hospitaler, hvor personale er beskæftiget med pleje af borgere, især borgere i højere risiko for alvorligt forløb af COVID-19.

De nye retningslinjer og anbefalinger er vedhæftet. Det gælder:

* Følgebrev
* Skrivelse ”Forebyggelse af smitte og brug af værnemidler ved pleje af borgere”
* Prioritering af værnemidler
* Midlertidige anbefaling for brug af ansigtsmasker
* Anbefalinger til personale i plejecentre
* Anbefalinger til personale i hjemmeplejen
* Anbefalinger til personale på bosteder

**Socialministeriets præcisering af magtanvendelse på Socialområdet**

På Socialministeriets oversigt over ofte stillede spørgsmål er det nu præciseret, hvad der er gældende ift. kommunernes brug af magtanvendelse i relation til borgere med COVID-19 (eller mistanke herfor).

Socialministeriet præciserer, at der skal tages udgangspunkt i pædagogiske metoder og virkemidler. Hvis de eksisterende magtbeføjelser ikke vurderes tilstrækkeligt, bør der så hurtigt som overhovedet muligt rettes henvendelse til Styrelsen for Patientsikkerhed, som har udvidede beføjelser i forhold til f.eks. at bringe reglerne om isolation i epidemiloven i anvendelse, evt. med bistand fra politiet.

Dette jf. rammerne i bekendtgørelse 214 om undersøgelse, indlæggelse eller isolation og tvangsmæssig behandling i medfør af lov om foranstaltninger mod smitsomme og andre overførbare sygdomme i forbindelse med håndtering af Coronavirussygdom 2019 (COVID-19).

Oversigten over ofte stillede spørgsmål kan ses her: <https://sim.dk/nyheder/nyhedsarkiv/2020/mar/opdateres-loebende-informationer-om-coronavirus-og-socialomraadet-med-faqs/#faq>